光之美少女

《**光之美少女**》（****）係日本東映動畫整嘅動畫系列，同埋呢個系列第一輯嘅同名動畫作品。呢度只介紹《光之美少女》同埋《光之美少女 Max Heart》（），第三輯《光之美少女Splash Star》（）同埋第四輯《Yes! 光之美少女5》（）就喺其他文度解釋，之後又出咗第五輯《Yes! 光之美少女5 GoGo!》（），係第四輯嘅續集，之後重出埋《Fresh!光之美少女》，各個板本都係冇關係嘅，唯一關係係喺大電影《All Star DX》光之美少女大集合。

## 概要
呢部動畫自2004年開始喺日本播放。佢不拘泥於傳統少女動畫公式嘅故仔同埋設定引起話題，除咗原本訂為目標嘅少女市場，喺家長同埋一部分的動畫迷之間亦深受好評，成為熱門作品。

雖然係以幼稚園到小學三、四年級嘅女仔為主要對象嘅動畫作品，但本作喺戰鬥中唔用魔法噉嘅攻擊，反而係好似英雄式動畫噉以肉搏方式戰鬥。加上劇中嘅玩具商品並非直接進行攻擊嘅武器，冇類似「美少女戰士」中「禮服蒙面俠」嘅男助手，將兩位女主角嘅顏色設定為「黑、白」等等，作咗好多同以前嘅類似動畫唔同嘅嶄新嘗試。

系列導演係執導過「龍珠」系列等作品，擅長激烈戰鬥場面嘅西尾大介。

喺「可以賣到50億日圓就等於大成功」嘅日本少女玩具市場中，以Bandai公司出產嘅玩具創下超過100億日圓收入嘅佳績，顛覆咗玩具業界嘅常識。

### 內容簡介
運動萬能、擁有正義感，喺班度最受歡迎嘅美墨莎莎。成績好好，永遠係全班第一，但其實有啲天真嘅雪城乃香，兩人都係菲諾奈學院女子中學部二年級學生。某一日，莎莎同埋乃香各自見到不可思議嘅神奇生物美波同埋米波，佢哋由於鄉下光之園遭到邪惡嘅攻擊，所以走咗去虹之園。

然後，莎莎同埋乃香俾美波同埋米波賦予神奇力量，攜手變身成光之美少女「Pretty Cure」。

性格同興趣都完全相反嘅兩個人同心協力，同嚟自闇之領域嘅邪惡敵人展開戰鬥。

#### 電視播放資料
日本：「」
:2004年2月1日 - 2005年1月30日　全49集
* 播放電視台及時間：朝日電視台，逢星期日朝早8點30分至9點

香港：「光之美少女」
:2006年7月16日 - 2007年7月22日　全49集
* 播放電視台及時間：無綫電視翡翠台，逢星期日朝早9點至9點30分

### 光之美少女 Max Heart
#### 故事簡介
新學期開始，莎莎同埋乃香成為菲諾奈學院女子中學部三年級學生，過著普通女仔嘅學校生活。而美波、米波同埋保倫喺上次戰鬥後陷入漫長沉睡。呢個時候喺光之園，喺激戰後受傷嘅女王分裂成幾個部分，喺遠處消失。同一時間，莎莎同埋乃香遭到薩凱那嘅襲擊。

突然，美波同埋米波醒番，兩人用新嘅變身器再次變身成「Pretty Cure」，而力量亦提升咗。

為咗令冇咗記憶同埋原本姿態嘅女王恢復原狀，莎莎同埋乃香，甦醒之後力量提升嘅美波、米波同埋保倫，同不可思議嘅少女，九條光展開新嘅故事。

#### 電視播放資料
日本：「 Max Heart」
:2005年2月6日 - 2006年1月29日　全47集
* 播放電視台及時間：朝日電視台，逢星期日朝早8點30分至9點

香港：「光之美少女」
:2007年10月23日 - 2008年4月1日　全47集
* 播放電視台及時間：無綫電視翡翠台，逢星期二、三下晝5點15分至5點50分

## 登場人物
人名嘅表示方式係　**中文名（日文原名）：[[配音員]]**
「參考片集」（次要角色用）：係一啲突出角色性格或者以嗰個角色作內容主線嘅片集（無印係第一輯；Max Heart係第二輯）

### 光之美少女同埋同伴
;**美墨莎莎（美墨）** / **黑天使（）**：本名陽子
:光之美少女中嘅黑天使，個性開朗而橫衝直撞。佢係菲諾奈學院女子中學部二年櫻班嘅學生，亦係長曲棍球隊嘅王牌球員。唔鍾意唸書同埋蟲，但係運動萬能，成日成為班女學生憧憬嘅對象。但同班女學生嘅熱烈歡迎相反，似乎冇乜男人緣，心中偷偷愛慕住男子中學部三年級嘅藤村省吾。佢同父母、細佬四人住喺公寓，鍾意食朱古力，口頭禪係是「有咩可能喎！」。佢借助美波嘅力量變身成黑天使，變身後主要以拳腳攻擊。1990年10月10日出世，血型係O型。佢喺「Max Heart」時升上三年級，擔任長曲棍球隊隊長。
*絕技（亦可以同雪天使一齊使出必殺技）
:無印：亮晶晶黑白迴轉（Level 1）、亮晶晶彩虹配方（Level 2）、亮晶晶幻彩風暴（Level 3）
:Max Heart：亮晶晶黑白迴轉Max模式（Level 3）、亮晶晶黑白迴轉Max模式+閃耀之光（Level 5）、亮晶晶黑白迴轉Max模式+亮晶晶閃耀極限（Level Max）【最終招式，參考片集：Max Heart 47】

;**雪城乃香（雪城）** / **雪天使（）**：[:光之美少女中嘅雪天使，生長喺富裕家庭嘅文靜少女，雖然有啲天真但對錯誤嘅行為唔會坐視不理。佢嘅學問知識好廣博，好鍾意睇書，喺學校嘅成績永遠都係第一，大家都叫佢做「學識女王」。佢就讀菲諾奈學院二年櫻班，社團係科學社，好鍾意做一啲充滿獨創性嘅實驗（而且好成功）。由於父母都喺海外（法國）做嘢，佢同祖母同埋隻狗忠太郎一齊住喺日式宅院。佢借助米波嘅力量變身成雪天使，變身後雖然力量冇黑天使咁勁，但擅長用投擲、擒拿等華麗柔術同埋腿技進行攻擊。[1990年4月4日出世，血型係B型。佢喺「Max Heart」時升上三年級，擔任科學社社長。
*絕技（亦可以同黑天使一齊使出必殺技）
:無印：亮晶晶黑白迴轉（Level 1）、亮晶晶彩虹配方（Level 2）、亮晶晶幻彩風暴（Level 3）
:Max Heart：亮晶晶黑白迴轉Max模式（Level 3）、亮晶晶黑白迴轉Max模式+閃耀之風（Level 5）、亮晶晶黑白迴轉Max模式+亮晶晶閃耀極限（Level Max）【最終招式，參考片集：Max Heart 47】

;**九條光（）** / **夏妮露米納斯（）**：田中理惠　*喺「Max Heart」出場
:突然間喺莎莎同埋乃香面前出現嘅不可思議少女，真實身分係女王嘅一部分「生命」，亦係光力量嘅直接來源。平時嘅身分係藤田茜嘅親戚，就讀菲諾奈學院一年桃班。佢同藤田茜喺公寓一齊住，亦喺藤田茜開嘅移動式咖啡廳TAKO CAFE幫手。佢借助保倫嘅力量變身成夏妮露米納斯，通常唔直接參與戰鬥，主要係輔助黑天使同埋雪天使。1992年9月9日出世，血型係AB型。
*絕技（同黑天使、雪天使嘅必殺技係）
:Max Heart：亮晶晶閃耀極限（Level 4）、亮晶晶閃耀極限三段模式（Level 5）【參考片集:Max Heart 31】
:個人絕技：**露米納斯閃耀之光（Level 2）、Heart Brooch（Level 3）【參考片集:Max Heart 30】

;**美波（）**：[[關智一]]
:帶住守護生命之石「光譜結晶」使命嘅「萬中選一之勇者」，係莎莎嘅精靈同伴。佢嚟自光之園，同米波相愛。為咗追趕去到虹之園（人間）嘅美波而由光之園走到嚟人間，降落喺莎莎間房。由於喺虹之園無法維持原來嘅形態太耐，平時會變成好似手機嘅樣。相當任性，成日同比佢更任性嘅保倫起衝突，或者同莎莎嗌架，又要莎莎以刷卡方式照顧佢。條尾收埋咗光譜結晶之一「紅寶石」。講嘢鍾意喺句尾加上「美波」。
*（參考片集：無印第2集）

;**米波（）**：[[矢島晶子]]
:同美波一樣，嚟自光之園嘅「希望之公主」，係乃香嘅精靈同伴。比美波重早1日嚟到虹之園，但因為光之園嘅1日等於虹之園嘅100年，令佢沉睡咗100年咁耐，之後感應到美波而醒番，俾乃香喺庭院嘅舊儲物間發現。個性比美波成熟好多，擁有母性嘅一面，對保倫有啲溺愛。雖然自己唔記得，但曾經喺好耐之前做過乃香祖母嘅守護者。條尾收埋咗光譜結晶之一「藍寶石」。講嘢鍾意喺句尾加上「米波」。
*（參考片集：無印第4集）

;**保倫（）**：[[池澤春菜]]
:莎莎同埋乃香集齊七粒光譜結晶之後嚟到虹之園嘅「領導未來嘅光之王子」，平時會變成好似筆記型電腦嘅樣。比美波重更加任性，如果唔聽佢講嘅嘢就會係噉喊。佢同美波一齊住喺莎莎間房，成日一個人走出去外面，最後蕩失路。擁有預知未來嘅能力，但因為表達能力唔夠，對莎莎同埋乃香嘅警告通常都冇用。後期因為結晶守護者將光譜結晶交托畀佢，令佢得到能夠畀光之美少女「幻彩魔力環」嘅力量。他喺「Max Heart」成為光嘅夥伴，同夏妮露米納斯一齊活躍。句尾鍾意加「波波」。
*（參考片集：無印第31集）

;**露露（）**：[[谷井あすか]]　*喺「Max Heart」登場
:追隨保倫而嚟嘅「編織未來嘅光之公主」，保倫個細妹，比佢更任性更麻煩，扭計力量過之而無不及，連保倫都頂唔順。同保倫一樣，有提升夏妮露米納斯能力嘅力量，令夏妮露米納斯擁有Heart Brooch。
*（參考片集：Max Heart第28、30集）

=== 莎莎、乃香嘅屋企人 ===
;**美墨岳**：[[子安武人]]
:莎莎嘅阿爸，以前係理組學生，而家從事研究方面嘅工作。鍾意攬爛gag。
*（無印第15集，Max Heart第18集）
;**美墨理恵**：[[荘真由美]]
:莎莎嘅阿媽，係家庭主婦，對莎莎同埋亮太非常嚴格，但平時係一位好媽媽。淨係得佢覺得莎莎爸爸嘅爛gag「好笑到令人頂唔順」。
*（Max Heart第13集）
;**美墨亮太**：[[高橋直純]]
:莎莎嘅細佬，成日同莎莎嗌交，而俾莎莎施以眼鏡蛇固定法。偷偷暗戀乃香。
*（參考片集：無印第38集，Max Heart第40集）
;**雪城莎娜耶（雪城）**：[[野沢雅子]]、[[松岡由貴]]（少女時代）
:乃香嘅祖母，代替乃香喺國外嘅父母撫養乃香。後生嗰時經歷過戰亂，面對一片頹坦敗瓦而惆悵嘅時候執到米波，並且俾佢鼓勵努力生存落去，因此對米波施予嘅力量知少少（不過乃香唔知呢件事）。善於洞察人心，偶而會對惆悵緊嘅莎莎乃香給予心靈上嘅支持同埋幫助，同時好鼓勵乃香同埋莎莎所建立嘅良好交情。
*（參考片集:無印第28集）
;**雪城太郎**：
:乃香嘅阿爸，同老婆喺海外從事美術工作，每年淨係喺乃香嘅生日會回國。
*（參考片集:無印第10集，Max Heart第9集）
;**雪城文**：[[伊藤美紀]]
:乃香嘅阿媽，同老公一樣對工作絕不妥協，但對乃香非常溺愛。
;**忠太郎**：[[置鮎龍太郎]]
:雪城家嘅狗，公嘅黃金獵犬。係除咗祖母之外唯一知道乃香同埋莎莎力量嘅「動物」。成日畀保倫、美波等坐上去佢背脊度玩。
*（參考片集：無印22集）

=== 菲諾奈學院 ===
;**高清水莉奈**：[[德光由禾]]
:莎莎嘅好友，長曲棍球隊隊員。成日同莎莎、志穗三個人一齊行動，身高係三個人之中最高嘅。養過一隻野生小浣熊。
*（參考片集：Max Heart第20集)
;**久保田志穗**：
:莎莎嘅好友，長曲棍球隊隊員。鍾意古怪嘅謠言，說話成日重複三次，係三個人之中最聒噪嘅。
*（參考片集：無印第33、37集，Max Heart第28集）
;**中川弓子**：[[生天目仁美]]
:比莎莎大一年嘅學姐，長曲棍球隊隊長，個性沉着冷靜。
;**百合子（）**：[[鎌田梢]]
:科學社社員。對科學抱住極大熱誠，崇拜乃香。乃香喺科展期間為表揚佢嘅功勞，將實驗裝置「乃香1號」改名為「百合子1號」。
*（參考片集：無印第13集，Max Heart第17集）
;**小田島友華**：[[飯塚雅弓]]
:比莎莎、乃香大一年嘅學姐。氣質端莊而且才色雙全，係班女學生嘅偶像，本來屬科學社，但不時做其他學社嘅客席社員。為保住喺啲人心目中嘅「大姐姐」形象，凡事都要求自己臻於完美，但喺莎莎面前，「大姐姐」嘅形象就冇晒。
*（參考片集：無印第16、34集，Max Heart第24集）
;**越野夏子（こしの なつこ）**：[[小清水亞美]]
:莎莎、乃香嘅同班同學。由於曾經親眼目睹光之美少女戰鬥嘅樣，就同京子一齊扮光之美少女，鍾意設計造型。
*（參考片集：無印第14集）
;**森京子（もり きょうこ）**：[[名塚佳織]]
:莎莎、乃香嘅同班同學。曾經同夏子一齊扮光之美少女。擅長設計服裝造型。
*（參考片集：無印第14集）
;**柏田真由（かしわだ まゆ）**：[[渡邊明乃]] 
:生得同莎莎好似。好鍾意畫畫。
*（參考片集：無印第4集）
;**谷口聖子（たにぐち　せいこ）**：[[吉田小南美]] 
:莎莎、乃香嘅同班同學，鍾意奇力亞。喺合唱比賽擔任鋼琴伴奏
*（參考片集：無印第43、44集）
;**矢部千秋（やべ ちあき）**：[[中川亞紀子]] 
:莎莎、乃香嘅同班同學。喺合唱比賽做指揮，對自己同人哋都好嚴肅。
*（參考片集：無印第45集）
;**多幡奈緒**
:小光嘅同班同學。好崇拜莎莎。
*（參考片集：Max Heart第15集）
;**加賀山美羽**：水澤史繪
:小光嘅同班同學。好崇拜乃香。
*（參考片集：Max Heart第15集）
;**野野宮**：寺田はるひ
:科研社一年級新生
*（參考片集：Max Heart第9集）
;**竹之內吉美（）**：[[永野愛]]
:莎莎同埋乃香嘅班主任，教國文。對返學遲到、上堂發白日夢嘅莎莎甚少採取寬容態度，不過亦係位平易近人嘅老師。
*（參考片集：無印第39集）
;**校長**：塩屋浩三 
;**米槻副校長（こめつき）**：西村朋紘 
;**藤村省吾**：[[岸尾大輔]]
:隔離男子中學部三年級嘅足球隊隊員，生得型、踢波技術了得。莎莎暗戀嘅對象，亦係乃香嘅青梅竹馬。綽號「藤P」。
*（參考片集：無印43集，Max Heart第14集）
;**藤田茜（藤田）**：[[藤田美歌子]]
:菲諾奈學院女子中學部畢業，莎莎長曲棍球嘅大前輩，亦係個值得信任嘅大姐。本來係個喺大公司返工嘅職員，為咗證明自己嘅實力，毅然辭工自己開「TAKO CAFE」，專賣八爪魚丸等小食，係莎莎同埋乃香放學後成日幫襯嘅地方。
*（參考片集：Max Heart第12集）

=== 意志/閃耀精靈（Max Heart） ===
;**探索精靈（）
:係女王分解嘅12隻閃耀精靈之一，鍾意探索各項事物
*（參考片集：Max Heart第1集）
;**熱情精靈（） 
:係女王分解嘅12隻閃耀精靈之一，擁有自身嘅熱情
*（參考片集：Max Heart第6集）
;**和諧精靈（） 
:係女王分解嘅12隻閃耀精靈之一，鍾意同人哋做所有嘢
*（參考片集：Max Heart第9集）
;**純真精靈（）
:係女王分解嘅12隻閃耀精靈之一，擁有更大嘅愛
*（參考片集：Max Heart第13集）
;**智慧精靈（）
:係女王分解嘅12隻閃耀精靈之一，鍾意睇書，永遠優等
*（參考片集：Max Heart第16集）
;**真實精靈（）
:係女王分解嘅12隻閃耀精靈之一，擁有自身嘅美麗
*（參考片集：Max Heart第20集）
;**努力精靈（）
:係女王分解嘅12隻閃耀精靈之一，同和諧精靈相同
*（參考片集：Max Heart第26集）
;**勇氣精靈（）
:係女王分解嘅12隻閃耀精靈之一，鍾意加油打氣，攞獎勵
*（參考片集：Max Heart第31集）
;**繁榮精靈（）
:係女王分解嘅12隻閃耀精靈之一，鍾意食，唔做嘢
*（參考片集：Max Heart第35集）
;**幸福/快樂精靈（）
:係女王分解嘅12隻閃耀精靈之一，鍾意有更大嘅幸運
*（參考片集：Max Heart第37集）
;**愛情精靈（）
:係女王分解嘅12隻閃耀精靈之一，同純真精靈相同
*（參考片集：Max Heart第41集）
;**永恆精靈（）
:係女王分解嘅12隻閃耀精靈之一，鍾意用到永恆，也亦象徵神聖
*（參考片集：Max Heart第45集）

=== 闇之領域 ===
;**賈酷王（）**：[[小野健一]]
:支配闇之領域嘅邪惡帝王，企圖吞噬所有世界，得到擁有創造之力嘅光譜結晶。喺「Max Heart」因失去力量而重返細路時代，受闇之領域嘅新敵人照顧。
;**薩凱那（）**：[[上別府仁資]]→[[滝知史]]
:可以附喺物品或動物身上改變姿態，俾光之美少女打敗之後會分裂成極多不斷講「對唔住」嘅小星星。
;**皮薩德（）**：[[高橋廣樹]]
:黑暗五人組之一，最初和光之美少女交戰嘅對手。可以化成英俊嘅人形。擁有光譜結晶之一「綠寶石」。
*（參考片集：無印第1、5集）
;**怪力德（）**：[[石井康嗣]]
:黑暗五人組之一，擅長使用怪力攻擊，但四肢發達，頭腦簡單。光譜結晶係「海藍寶石」。
*（參考片集：無印第6集）
;**波絲妮（）**：[[雨蘭咲木子]]
:黑暗五人組之中唯一女性，奇力亞嘅家姐，擅長用戰術嘅頭腦派敵人，成日扮成唔同嘅人引莎莎落圈套（因為易騙啲）。光譜結晶係「黃玉」。
*（參考片集：無印第12、20集）
;**奇力亞（）**：
:黑暗五人組之中年紀最細嘅成員，為咗接近乃香而假扮成人類「入澤奇力亞」，潛入菲諾奈學院男子部一年級。喺親近乃香期間被感化而改邪歸正。光譜結晶係「黃水晶」。
*（參考片集：無印第13、17、21集）
;**庫柏（）**：[[二又一成]]
:黑暗五人組隊長，着白袍，擁有五人組之中最強嘅力量。光譜結晶係「紫水晶」。
*（參考片集：無印第19、24集）

=== 闇之領域（） ===
;**薩凱那（）**：[[滝知史]]
:可以附喺物品或動物身上改變姿態，俾光之美少女打敗之後會分裂成極多不斷講「對唔住」嘅小星星。

;**奇拉斯（）**：[[上別府仁資]]
:佢係賈酷王所復活嘅支配者，就係光之美少女嘅黑暗戰士，雖然冷靜亦有更大嘅判斷力。戰爭對戰對象係黑天使。
*（參考片集：Max Heart第2~5集）

;**拉卡斯（）**：[[高木涉]]
:黑暗四人組嘅第二位，思維好激昂，所說嘅嘢亦唔靈，體型大可以強攻不滅。戰爭對戰對象係夏妮露米納斯。
*（參考片集：Max Heart第6~8集）

;**比莉（）**：[[小林愛]]
:第三位黑暗女戰士，佢嘅能力好有自信亦好堅強。戰爭對戰對象係雪天使。
*（參考片集：Max Heart第9~11集）

;**拜倫（）'''：小野健一
:第四位大魔王，超越其他黑暗戰士，威力無比。戰爭對戰對象係所有對手。
*（參考片集：Max Heart第12、22、23集）

## 主題曲
近年嘅動畫主題曲幾乎都係起用流行歌手嘅歌曲，但呢部動畫用咗好似早期動畫噉，喺歌詞度不斷連唱主角個名嘅主題曲，呢一點得到唔少好評。

### 光之美少女
;片頭曲『DANZEN! 』
:作詞：青木久美子　作曲：小杉保夫　編曲：佐藤直紀　主唱：五條真由美
;片尾曲『』
:作詞：青木久美子　作曲／編曲：佐藤直紀　主唱：五條真由美

### 光之美少女 Max Heart
;主題曲『DANZEN! （Ver. Max Heart）』
:作詞：青木久美子　作曲：小杉保夫　編曲：佐藤直紀　主唱：五條真由美
;前期片尾曲『』（第1話～第36話）
:作詞：青木久美子　作曲／編曲：佐藤直紀　主唱：五條真由美
;後期片尾曲『』（第37話～第47話）
:作詞：青木久美子　作曲：間瀨公司　編曲：佐藤直紀　主唱：五條真由美

## 製作人
*原作：
*連載：講談社「」
**漫畫：
*系列構成：川崎良
*音樂：佐藤直紀
*製作擔當：坂井和男
*美術設計：行信三
*色彩設計：澤田豊二
*角色設計：稻上晃
*系列導演：西尾大介
*製作人：大野逸雄（ABC）、龜田雅之（ABC）、鶴崎（ADK）、鷲尾天（東映動畫）

## 劇場版
由於電視版大受好評，東映喺2005年初公佈首部劇場版。又因為首部劇場版獲得佳績，2005年末時趁勢推出第二部。

### 電影 光之美少女 Max Heart
; Max Heart
2005年4月19日喺日本上映。

#### 故事簡介
為咗守護「希望之園」同佢嘅力量來源「鑽石鏈」，光之美少女、夏妮露米納斯同埋希望之園嘅七位戰士共同對抗邪惡嘅魔女。

#### 主題曲
;片頭曲『DANZEN!（Ver. Max Heart）』

;片尾曲『』
:作詞：前田　作曲、編曲：h-wonder　主唱：工藤靜香

;插曲『』
:作詞：六見純代　作曲：淺田直　編曲：加藤　主唱：五條真由美

#### 製作人
*監督：志水淳兒
*劇本：羽原大介
*人物設定：稲上晃、為我井克美
*作畫監督：為我井克美、青山充

### 電影 光之美少女 Max Heart 2 雪空的朋友
;
2005年12月10日喺日本上映。

#### 故事簡介
同一班同學去雪山滑雪嘅莎莎、乃香、光，為咗從黑暗戰士手中保護朋友－傳說之鳥「鳳凰」，勇敢挺身而出。

#### 主題曲
;片頭曲『DANZEN!（Ver. Max Heart）』 

;片尾曲『』 
:作詞／作曲：[編曲：高橋諭一　主唱：[Berryz工房

;插曲 『Crystal』
:作詞：大森洋子　作曲：nishi-ken　編曲：樫原伸彥　主唱：五條真由美

#### 製作人
*監督：志水淳兒 
*劇本：成田良美 
*人物設定：稲上晃、為我井克美 
*作畫監督：為我井克美

## 香港粵語配音
*美墨莎莎：程文意
*雪城乃香：鄭麗麗
*美波：黎桂芳
*米波：林雅婷
*雪城莎娜耶：區瑞華
*美墨理惠：袁淑珍
*美墨亮太：蔡惠萍
*高清水莉奈：謝潔貞
*久保田志穗：伍秀霞
*藤村省吾：梁偉德
*皮薩得：雷霆

## 相關系列
* 光之美少女Splash Star
* Yes! 光之美少女5 - Yes! 光之美少女5 GoGo
* Fresh Precure! 光之美少女 : 幸福精靈
* HeartCatch Precure! 光之美少女:甜蜜天使
* Suite Precure!
* Smile Precure!
* DokiDoki Precure!

## 連出去
* 光之美少女（東映動畫）
* 光之美少女 Max Heart（東映動畫）
* 光之美少女 Max Heart（ABC）
* 電影 光之美少女 Max Heart
* 電影 光之美少女 Max Heart 2 雪空的朋友